cyanic-selkie/wikianc huggingface dataset:
এজরা পাউন্ড
পয়েট্রি ম্যাগাজিন, রিপোস্টেস, ইমাজিজম
১৯১২ সালের আগস্টে হ্যারিয়েট মনরো পাউন্ডকে শিকাগোর একটি নতুন পত্রিকাপোয়েট্রি: এ ম্যাগাজিন অফ ভার্স’এর বিদেশী সংবাদদাতা হিসেবে নিয়োগ করেন। অক্টোবরে প্রথম সংস্করণে তার নিজের দুটি কবিতা, "টু হুইসলার, আমেরিকান" এবং "মিডল এজড" প্রকাশ হয়। এছাড়াও সেই মাসে লন্ডনের স্টিফেন সুইফ্ট অ্যান্ড কোং. রিপোস্টেস অফ এজরা পাউন্ড প্রকাশ করে। এটি ছিল ২৫টি কবিতার একটি সংকলন, যার মধ্যে ৮ম শতাব্দীর পুরানো ইংরেজি কবিতা The Seafarer- এর একটি বিতর্কিত অনুবাদ রয়েছে, যা মিনিমালিস্ট ল্যাঙ্গুয়েজের দিকে তার পরিবর্তন প্রকাশ দেয়। পাউন্ডের কাজ ছাড়াও সংগ্রহটিতে টিই হুলমের পাঁচটি কবিতা ছিল। alt=book cover|থাম্ব| কবিতার প্রথম সংস্করণ, অক্টোবর 1912 এক বিকেলে ডুলিটল এবং অ্যাল্ডিংটনের সাথে ব্রিটিশ মিউজিয়াম টিরুমে, পাউন্ড ডুলিটলের একটি কবিতা সম্পাদনা করেন এবং নীচে "এইচডি ইমাজিস্ট" লিখে দেন; তিনি এটিকে পরবর্তীতে কবিতায় ইমাজিজম আন্দোলনের উৎপত্তি হিসাবে বর্ণনা করেন।  ১৯১২ সালের বসন্ত বা গ্রীষ্মের প্রথম দিকে, তারা একমত হন, পাউন্ড ১৯১৮ সালে তিনটি নীতিতে লিখেন:<blockquote style="border-left: 3px solid #ccc;">১. বিষয় বা বস্তু যাই হোক না কেন তার সরাসরি বর্ণনা।
২. বর্ণনায় / উপস্থাপনায়(presentation) অবদান রাখে না এমন কোনও শব্দ একেবারেই ব্যবহার না করা।
৩. ছন্দ সম্পর্কিত: সঙ্গীতধর্মী শব্দগুচ্ছের রচনা করা, মাত্রানুসারে নয়। কবিতা  ১৯১৩ সালের মার্চ মাসে পাউন্ডের "এ ফিউ ডোন্ট‘স বাই অ্যান ইমাজিস্ট" প্রকাশ করে। অপ্রয়োজনীয় শব্দ, বিশেষ করে বিশেষণ, সেইসাথে "শান্তির মৃদু ভূমি(dim lands of peace)" এর মত অভিব্যক্তি এড়ানো উচিত। তার মতে: "এটি ছবিকে নিস্তেজ করে দেয়। এটি বিমূর্ততার সাথে মূর্ততাকে মিশ্রিত করে দয়ে। এটি লেখকের এই অনুপলব্ধি থেকে আসে যে প্রাকৃতিক বস্তু সর্বদাই যুতসই প্রতীক।" কবিদের উচিত "বিমূর্ততাকে ভয় পাওয়া"। পরবর্তীতে অ্যামি লোয়েলের উদ্দেশ্যে লেখা একটি লেখা অনুসারে তিনি চেয়েছিলেন ইমাজিজম যাতে ‘ধোঁয়াশাবিহীন আলোর, সুস্পষ্ট ধারের প্রতিনিধিত্ব করে(to stand for hard light, clear edges)’।
ইমাজিস্ট কবিতার একটি উদাহরণ হল পাউন্ডের " ইন এ স্টেশন অফ দ্য মেট্রো ",পয়েট্রি ম্যাগাজিনে ১৯১৩ সালের এপ্রিল মাসে প্রকাশিত। কবিতাটি প্যারিসের আন্ডারগ্রাউন্ডের অভিজ্ঞতা দ্বারা অনুপ্রাণিত। ৬ জুন ১৯১৩-এ TP's Weekly- তে "How I begin"-নামক লেখায় তিনি লিখেছিলেন, "ট্রেন থেকে নামার পর, মনে হয় লা কনকর্ডে, এবং ধাক্কাধাক্কির মাঝেই আমি একটি সুন্দর মুখ দেখতে পেলাম, এবং তারপরে অন্য একটি মুখ এবং আরেকটি, এবং তারপর একটি সুন্দর শিশুর মুখ, এবং তারপর আরেকটি সুন্দর মুখ। সারা দিন আমি আমি সেই অনুভূতি প্রকাশের জন্য শব্দ খোঁজার চেষ্টা করলাম। . . . আমি শুধু রঙের দাগ ছাড়া কিছুই পেলাম না।" এক বছর পরে তিনি এর সারাংশকে জাপানি হাইকুর আকারে প্রকাশ করেন।
জেমস জয়েস, পাউন্ডের অজনপ্রিয়তা
alt=photograph|থাম্ব| [[জেমস জয়েস, গ. 1918]] 1913 সালের গ্রীষ্মে পাউন্ড দ্য ইগোইস্ট -এর সাহিত্য সম্পাদক হন। দ্য ইগোইস্ট জার্নাল সাফ্রাগেট ডোরা মার্সডেন দ্বারা প্রতিষ্ঠিত হয়েছিল। ডব্লিউবি ইয়েটসের পরামর্শে, পাউন্ড সেই বছরের ডিসেম্বরে জেমস জয়েসকে তার লেখা জমা দিতে উৎসাহিত করেন। আগের মাসে ইয়েটস(তখন তার দৃষ্টিশক্তি ক্রমাগত নষ্ট হয়ে যাচ্ছিল), সাসেক্সের কোলম্যানস হ্যাচে স্টোন কটেজ ভাড়া নিয়েছিলেন। তিনি পাউন্ডকে তার সেক্রেটারি হিসাবে তার সাথে থাকার আমন্ত্রণ জানান এবং এই সফরের সময়ই ইয়েটস পাউন্ডকে জয়েসের চেম্বার মিউজিক এবং তার "I hear an Army Charging Upon the Land" -এর সাথে পরিচয় করিয়ে দেন। পাউন্ড এবং ইয়েটস স্টোন কটেজে কাটিয়েছেন এমন তিনটি শীতের মধ্যে এটিই প্রথম, বাকি দুটি হলো ডরোথির সাথে, ১৯১৪ সালে পাউন্ড এবং ডরোথির বিয়ের পর। "Canto LXXXIII" পাওয়া যায়: "so that I recalled the noise in the chimney / as it were the wind in the chimney / but was in reality Uncle William / downstairs composing / that had made a great Peeeeacock / in the proide ov his oiye."
পাউন্ডকে দেওয়া তার চিঠির উত্তরে, জয়েস "আই হেয়ার অ্যান আর্মি" ব্যবহার করার অনুমতি দিয়েছিলেন এবং ডাবলিনার্স এবং তার উপন্যাস এ পোর্ট্রেট অফ দ্য আর্টিস্ট অ্যাজ এ ইয়াং ম্যান- এর প্রথম অধ্যায় সংযুক্ত করে পাঠিয়েছিলেন। পাউন্ড জয়েসকে লিখেন যে উপন্যাসটি "অসাধারণ জিনিস"। হ্যারিয়েট শ ওয়েভার দ্য ইগোইস্টের জন্য উপন্যাসটি গ্রহণ করেন, যা ২ ফেব্রুয়ারী ১৯১৪ থেকে ধারাবাহিক প্রকাশ হতে থাকে, মুদ্রাকরদের "fart" এবং "ballocks" এর মত শব্দের কারণে এবং পতিতাদের সম্পর্কে স্টিফেন ডেডালাসের চিন্তাধারার বিরুদ্ধে প্রসিকিউশনের ভয় থাকা সত্ত্বেও। ধারাবাহিক প্রকাশের কারণে, যে প্রকাশক ডাবলিনার্সকে প্রত্যাখ্যান করেছিলেন, তিনি আবার পুনর্বিবেচনা করেন। জয়েস ইয়েটসকে লিখেন: "আপনার বন্ধু এজরা পাউন্ডের সাথে পরিচয় করিয়ে দেয়ার জন্য অজস্র ধন্যাবদও যথেষ্ট নয়, যিনি সত্যিই এক বিস্ময়কর কর্মী।"
এই সময়ে, নিউ এজ -এ পাউন্ডের নিবন্ধগুলি তাকে অজনপ্রিয় করে তুলে, অরেজ শঙ্কিত হয়ে পড়েন। স্যামুয়েল পুটনাম ১৯২০-এর দশকে প্যারিসে পাউন্ডের সাথে পরিচিত হন এবং তাকে একগুঁয়ে, অবাধ্য, ঝগড়াটে, কর্তৃত্বপ্রিয়, স্পর্শকাতর এবং "রসিকতাবির্জত" বলে বর্ণনা করেন; পুটনামের দৃষ্টিতে পাউন্ড "একজন আমেরিকান ছোট-শহরের বাসিন্দা" ছিলেন। তার মনোভাব লন্ডন এবং প্যারিস উভয় জায়গায়ই তাকে অসুবিধায় ফেলে। তিনি নিউ এজে লিখেন, ইংরেজ মহিলাদের মন "প্রধান্যবিস্তারকারী মৌলিকতাবর্জিত", তারা আমেরিকান মহিলাদের থেকে নিকৃষ্ট, যাদের নিজেস্ব মানসিক বৈশিষ্ট্য আছে। এছাড়াও ১৯১৩ সালে তিনি লিখেন, ইংলিশদের কী সঠিক সে সম্পর্কে ধারণা সম্পত্তির উপর ভিত্তি করে, নৈতিকতার উপর নয়। লন্ডনতার শক্তি হারিয়ে “দাঁড়িয়ে আছে ভাঙনরত সাম্রাজ্যের পঁচা খোলকে”। ইংল্যান্ডের সেরা লেখক - কনরাড, হাডসন, জেমস এবং ইয়েটস - ইংরেজ নন। ইংরেজ লেখক এবং সমালোচকরা অজ্ঞ ।
বিবাহ
ডরোথির বাবা-মায়ের অসম্মতি সত্ত্বেও ২০ এপ্রিল ১৯১৪-এ কেনসিংটনের সেন্ট মেরি অ্যাবটসে শেক্সপিয়ার্সের প্যারিশ চার্চে এজরা এবং ডরোথির বিয়ে হয়। ডরোথির বাবা-মা এজরার উপার্জন নিয়ে চিন্তিত ছিলেন। গির্জায় বিয়ে করায় অর্থের দিক থেকে কিছুটা ছাড় তাকে সাহায্য করে। ডরোথির বার্ষিক আয় ছিল ৫০ পাউন্ড, এছাড়াও পরিবার থেকে পেতেন আরও ১৫০ পাউন্ড, এবং এজরার ছিল ২০০ পাউন্ড। ডরোথির বাবা, হেনরি হোপ শেক্সপিয়ার ১৯১১ সালে তাকে একটি আর্থিক বিবৃতি(financial statement) তৈরি করতে বলেন, যা দ্বারা প্রমাণিত হয় যে তার আয়ের প্রধান উৎস ছিলেন আসলে তার বাবা। বিয়ের পর তারা ৫ হল্যান্ড প্লেস চেম্বার্স, কেনসিংটনে বাথরুমবিহীন একটি অ্যাপার্টমেন্টে চলে যান। তাদের পাশের বাড়িতেই সদ্য বিবাহিত এইচডি এবং অ্যাল্ডিংটন বাস করতেন। কিন্তু তা স্থায়ী হয়নি। এইচডি এজরাকে তার বিয়ের আগের দিন অ্যাপার্টমেন্ট বিল্ডিংয়ের বাইরে থাকার জায়গা খুঁজতে দেখে চিন্তিত হয়ে পড়েন। ডরোথি এবং এজরা বিল্ডিংয়ে চলে আসার পর, এজরা প্রায়ই তার লেখা নিয়ে আলোচনা করতে অঘোষিতভাবে এইচডির ঘরে চলে যেতেন। এইচডির ব্যাপারটি অপছন্দ ছিল, কারণ এজরার লেখালেখিতে তাদের সম্পর্কের ব্যক্তিগত দিকগুলি চলে আসত। শেষপর্যন্ত এইচডি এবং অ্যাল্ডিংটন বেশ কয়েক মাইল দূরে হ্যাম্পস্টেডে যাওয়ার সিদ্ধান্ত নেন।
ডেস ইমাজিস্টেস, অ্যামি লোয়েলের সাথে বিবাদ
পাউন্ড দ্বারা সম্পাদিত Des Imagistes, An Anthology (১৯১৪) এর প্রকাশ ইরা নাদেলের মতে ইমাজিজমের "গুরুত্ব নিশ্চিত করেছে"। ১৯১৪ সালের ফেব্রুয়ারিতে আমেরিকান ম্যাগাজিন দ্য গ্লেবে এবং পরবর্তী মাসে বই হিসাবে প্রকাশিত হওয়া এই লেখাটি পাঁচটি ইমাজিস্ট অ্যান্থলজির মধ্যে প্রথম এবং পাউন্ডের কাজ ধারণ করা একমাত্র। এতে রিচার্ড অ্যাল্ডিংটনের দশটি কবিতা, এইচডির সাতটি, এফএস ফ্লিন্ট, স্কিপউইথ ক্যানেল, অ্যামি লোয়েল, উইলিয়াম কার্লোস উইলিয়ামস, জেমস জয়েস (যদিও "আই হিয়ার অ্যান আর্মি" কবিতাটি ইমাজিজমের উদাহরণ নয়), পাউন্ডের ছয়টি এবং ফোর্ড ম্যাডক্স হুফার (এ নামেই তিনি তখন পরিচিত ছিলেন), অ্যালেন আপওয়ার্ড এবং জন কার্নোসের কবিতাও ছিল।
বইটির প্রকাশের পরপরই, উইন্ডহাম লুইসের ব্লাস্ট নামক এক নতুন ম্যাগাজিনের একটি বিজ্ঞাপন এই প্রতিশ্রুতি দেয় যে, এটি "কিউবিজম, ফিউচারিজম, ইমাজিজম এবং আধুনিক শিল্পের সমস্ত গুরুত্বপূর্ণ রূপ" নিয়ে কাজ করবে; কিন্তু শেষ পর্যন্ত, ব্লাস্ট মাত্র দুইবার প্রকাশিত হয়, ১৯১৪ এবং ১৯১৫ সালে। পাউন্ড ইমাজিজমকে শিল্পে সম্প্রসারিত করে এর নাম দেন ভর্টিসিজম। ১৯১৪ সালের জুন মাসে দ্য টাইমস  ৩৮ গ্রেট অরমন্ড স্ট্রিটে ভর্টিসিস্ট শিল্পের জন্য লুইসের নতুন Rebel Arts Centre নামের একটি আর্ট সেন্টারের ঘোষণা দেয়।
নিউ ইংল্যান্ডের কবি অ্যামি লোয়েল, যিনি ১৯২৬ সালে কবিতার জন্য পুলিৎজার পুরস্কার জিতেন, তার শুধুমাত্র একটি কবিতা ডেস ইমাজিস্টেসে প্রকাশিত হয়েছে দেখে অসন্তুষ্ট ছিলেন। তিনি ১৯১৪ সালের জুলাই মাসে রাইডার স্ট্রিটের ডিউডোন রেস্তোরাঁয় দুটি নৈশভোজে যোগ দিতে লন্ডনে আসেন, প্রথমটি ব্লাস্টের প্রকাশনা এবং দ্বিতীয়টি ১৭ জুলাই, ডেস ইমাজিস্টেসের প্রকাশনা উদযাপনের জন্য। দ্বিতীয়টিতে, ফোর্ড ম্যাডক্স হুফার ঘোষণা করেন যে তিনি লোয়েল এবং পাউন্ডের অনেক আগে থেকেই একজন ইমাজিস্ট ছিলেন এবং তিনি তাদের যোগ্যতা নিয়ে সন্দেহ প্রকাশ করেন; তার দৃষ্টিতে শুধুমাত্র অ্যালডিংটন এবং এইচডি এই উপাধি দাবি করতে পারে।
ইমাজিজম নিয়ে লুইসের আইডিয়ার সাথে পাউন্ড নিজেকে সংযুক্ত করায় এইচডি এবং অ্যাল্ডিংটন ইমাজিজমের উপর পাউন্ডের ধারণা থেকে দূরে সরে যাচ্ছিলেন। লোয়েল ইমাজিস্ট কবিদের একটি বার্ষিক সংকলন অর্থায়নে রাজি হন, কিন্তু তিনি সবার মতের স্বাধীনতার উপর জোর দেন; অ্যাল্ডিংটনের মতে, তিনি "এজরার জন্য একটি বোস্টন টি পার্টির প্রস্তাব করেন" এবং তার স্বৈরাচারী শাসনের অবসান ঘটান। লোওয়েলের উপর বিরক্ত পাউন্ড ইমাজিজমকে "অ্যামিজিজম" বলে ডাকতে শুরু করেন; তিনি আন্দোলনকে মৃত ঘোষণা করেন এবং দলটির সবাইকে নিজেদের ইমাজিস্ট না বলার জন্য বলেন। কিন্তু তারা এটি পাউন্ডের আবিষ্কার ছিল তা মানতে অস্বীকার করে, প্রস্তাব প্রত্যাখ্যান করে এবং শব্দটিকে ইংরেজীকরণ করে।
মৃত্যু
alt=photograph|বাম|থাম্ব| আইসোলা ডি সান মাইকেলে পাউন্ড এবং ওলগা রুজের কবর ১৯৭২ সালে তার মৃত্যুর কিছুদিন আগে, আমেরিকান একাডেমি অফ আর্টস অ্যান্ড সায়েন্সেস কমিটি, যার মধ্যে তার প্রকাশক জেমস লাফলিন অন্তর্ভুক্ত ছিল, পাউন্ডকে এমারসন-থোরো মেডেল প্রদান করার প্রস্তাব করেছিল। তুমুল প্রতিবাদের পর, একাডেমির কাউন্সিল ১৩ - ৯ ভোটে এর বিপক্ষে অবসস্থান নেয়।
১৯৭২ সালের ৩০ অক্টোবর তার ৮৭ তম জন্মদিনে, তিনি তার শোবার ঘর থেকে বাইরে বোরোবার পক্ষেও যথেষ্ট সবল ছিলেন না। পরের রাতে তাকে ভেনিসের সান জিওভান্নি ই পাওলো সিভিল হাসপাতালে ভর্তি করা হয়, যেখানে তিনি ১ নভেম্বর "হঠাৎ অন্ত্রে বিঘ্নতা" এর কারণে ঘুমন্ত অবস্থায় মারা যান। টেলিগ্রাম পেয়ে, ডরোথি পাউন্ড, যিনি ইংল্যান্ডের কেমব্রিজের কাছে একটি কেয়ার হোমে বাস করছিলেন, ভেনিসে একটি প্রোটেস্ট্যান্ট অন্ত্যেষ্টিক্রিয়ার অনুরোধ করেন। টেলিগ্রামগুলি রোম এবং লন্ডনের আমেরিকান দূতাবাস এবং মিলানের কনস্যুলেটের মাধ্যমে পাঠানো হয়েছিল, কিন্তু রুজ 3 নভেম্বরের সকালের জন্য ইতিমধ্যে যে পরিকল্পনাগুলি তৈরি করেছিলেন তা পরিবর্তন করবেন না। ওমর পাউন্ড যত তাড়াতাড়ি সম্ভব ফেবার অ্যান্ড ফাবারের পিটার ডু সাউটয়ের সাথে প্লেনে ভেনিসে আসলেন, কিন্তু তিনি অনেক দেরিতে পৌঁছান। পাউন্ডের দেহ ভেনিসের পৌর কবরস্থানে, আইসোলা ডি সান মাইকেলে, যেখানে প্রোটেস্ট্যান্ট সেবার পরে তাকে অন্যান্য অ-ইতালীয় খ্রিস্টানদের সাথে দিয়াঘিলেভ এবং স্ট্রাভিনস্কির কাছে সমাহিত করা হয়। হিউ কেনারের মতে, পাউন্ড চেয়েছিলেন আইডাহোতে হেনরি গাউডিয়ার-ব্রজেস্কা র তৈরী আবক্ষ মূর্তি সহ কবর হোক। ডরোথি পাউন্ড পরের বছর ৮৭ বছর বয়সে ইংল্যান্ডে মারা যান। ওলগা রুজ ১৯৯৬ সালে ১০০ বছর বয়সে মারা যান। তাকে পাউন্ডের পাশে সমাহিত করা হয়।
আন্দুল রেলওয়ে স্টেশন
আন্দুল রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি আন্দুল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১২ কি.মি. দূরে স্টেশনটি অবস্থিত।
ইতিহাস
আন্দুল রেলওয়ে স্টেশনটি পশ্চিমবঙ্গের আন্দুল রেলওয়ে স্টেশন রোড, রাজারবাগান,আন্দুলতে অবস্থিত। স্টেশন কোড (এডিএল)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি সাঁকরাইল এবং মৌড়ীগ্রাম এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
আমির হোসেন (উদ্ভাবক)
আমির হোসেন একজন বাংলাদেশী উদ্ভাবক। বগুড়ায় কৃষি যন্ত্রপাতি ও হালকা প্রকৌশল শিল্পের অভাবনীয় বিপ্লবের মূল কারিগর তিনি। উদ্ভাবনের জন্য ২০০৪ সালে বাংলাদেশ প্রকৌশল বিশ্ববিদ্যালয় (বুয়েট) তাকে ‘রিভার্স ইঞ্জিনিয়ারিং’ ডিগ্রি প্রদান করে।
উদ্ভাবনসমূহ
শুরুতে তিনি পানির পাম্প তৈরির কারখানা দিয়েছিলেন। এখন পর্যন্ত তিনি প্রায় অর্ধশতাধিক যন্ত্র নিজ কারখানায় উদ্ভাবন বা তৈরি করেছেন। এসবের মধ্যে উল্লেখযোগ্য হল সেমাই ও নুডলস তৈরির যন্ত্র, ইট ও পাথর ভাঙার যন্ত্র, ইট তৈরির অত্যাধুনিক যন্ত্র, খোয়া-সিমেন্ট-বালু মেশানোর যন্ত্র, মাছের ও মুরগির খাদ্য তৈরির যন্ত্র, ভুট্টা ভাঙা ও মাড়াইয়ের যন্ত্র, গো–খাদ্যের যন্ত্র, ধান-আখ–গম মাড়াই যন্ত্র, গুটি ইউরিয়ার যন্ত্র, আলু উত্তোলন ও গ্রেডিং যন্ত্র, চাল গ্রেডিং যন্ত্র, রাইস পলিসার, বীজ বপন যন্ত্র, ধান কাটার যন্ত্র, পাটের ছাল ছাড়ানোর যন্ত্র, প্লাস্টিক পাইপ তৈরির যন্ত্র, জ্বালানিবিহীন মোটরযান এবং উড়ন্ত গাড়ি, বিনোদন পার্কের রাইড, ডিশ অ্যানটেনা, বিস্কুট বানানোর যন্ত্র, অটোরিকশা, ভটভটি, অটোক্র্যাশার, অটো মিক্সচার, চিড়া-মুড়ি ভাজার যন্ত্র, ধানের খড় ও শুকনা ভুট্টার গাছ থেকে গো-খাদ্য তৈরির স্বয়ংক্রিয় যন্ত্র ইত্যাদি।
তার ইটভাঙার যন্ত্র তিস্তা সেতু, লালন শাহ সেতুসহ দেশের বৃহৎ সেতু নির্মাণে ব্যবহৃত হয়েছে।
জ্বালানিবিহীন গাড়ি
আমির হোসেনের উদ্ভাবিত প্রচলিত জ্বালানিবিহীন গাড়ির খবর ২০০৬ সালের দিকে ছাপা হয়েছিল দেশি-বিদেশি গণমাধ্যমে। এই গাড়ির জ্বালানি হিসাবে ব্যবহৃত হয় কার্বন বার। ২০০৮ সালে বঙ্গবন্ধু আন্তর্জাতিক সম্মেলন কেন্দ্রে আন্তর্জাতিক প্রযুক্তি মেলায় তার এই গাড়িটি প্রদর্শন করা হয়। সেখানে তিনি সরকারিভাবে পুরস্কার অর্জনের পাশাপাশি ‘‌যন্ত্রবিজ্ঞানী’ খেতাব পান।
পরবর্তীতে আমিরকে জাপানের টয়োটা এবং ভারতের মোটরসাইকেল উৎপাদনকারী প্রতিষ্ঠান টিভিএস কোম্পানির পক্ষ থেকে জ্বালানিবিহীন গাড়িটি বাজারজাতকরণের প্রস্তাব দেয়। টয়োটা জ্বালানিবিহীন গাড়িটি জাপানে তৈরির প্রস্তাব দেয়। এছাড়া সপরিবারে সেখানে বসবাসের জন্য নাগরিকত্ব প্রদানেরও প্রস্তাব দেয়। কিন্তু গাড়িতে ‘মেড ইন বাংলাদেশ’ লেখা থাকবে না, এটি তিনি মেনে নিতে পারেননি। তাই টয়োটার প্রস্তাব তিনি ফিরিয়ে দেন।
কুশল কোনোয়ার
কুশল কোনোয়ার একজন অসমীয়া, ব্রিটিশ বিরোধী স্বাধীনতা আন্দোলন কর্মী। তিনি ভারত ছাড়ো আন্দোলনে যোগদান করেছিলেন। আসাম রাজ্যের জোরহাট জেলে তার ফাঁসি হয়।
আন্দোলন
সরুপাথার অঞ্চলে সত্যাগ্রহ আন্দোলনে ভারতীয় জাতীয় কংগ্রেস দলকে নেতৃত্ব দেন তিনি। সরুপাথার কংগ্রেস কমিটির সভাপতি নির্বাচিত হয়েছিলেন। ১৯৪২ সালের ভারত ছাড়ো আন্দোলনের উত্তাল ঢেউ আসামে এসে পড়লে কুশল তাতে সর্বতভাবে যোগ দেন। আসাম প্রদেশ কংগ্রেসের দুই নেতা গোপীনাথ বরদলৈ এবং সিদ্ধান্ত শর্মা গ্রেপ্তার হন ধুবরিতে। অন্যান্য নেতৃবৃন্দ গ্রেপ্তার বরন করেন, অহিংস আন্দোলন বিভিন্ন জায়গায় হিংসাত্বক রূপ পরিগ্রহণ করে। সরকারী অফিস, থানাতে অগ্নিসংযোগ, রেল, বাস অবরোধ হয়। ১৯৪২ সালের ১০ অক্টোবর ভোরবেলা কয়েকজন রেললাইনের স্লিপার অপসারন করায় একটি সেনাবাহিনী ভর্তি ট্রেন লাইনচ্যুত হয়। বহু ব্রিটিশ সেপাই মারা গেলে সরকার পুরো জায়গা ঘিরে অপারেশন চালাতে থাকে। অপ্রাধীদের গ্রেপ্তার করার মানুষের ওপর ভয়াবহ অত্যাচার শুরু হয়। পুলিশ কুশল কোনোয়ারকে এই অপরাধের প্রধান ষড়যন্ত্রকারী হিসেবে অভিযুক্ত করে। যদিও অহিংস পন্থার পথিক, কোনোয়ার এই ঘটনায় জড়িত ছিলেননা। ৫ নভেম্বর ১৯৪২ তাকে গোলাঘাট থেকে জোরহাট জেলে নিয়ে যাওয়া হয়। তার ববিরুদ্ধে কোনো প্রমাণ পাওয়া যায়নি। ৬ মার্চ, ১৯৪৩ সালে তার বিচার শুরু হয়। অনেক আইনজীবী কুশলের পক্ষে দাঁড়িয়েছিলেন। কিন্তু শান্তি বাহিনীর স্বেচ্ছাসেবক পুলিন বড়ুয়া রাজসাক্ষী হন। বিচারক সি এম হামফ্রে'র আদালতে তাকে দোষী সাব্যাস্ত করে মৃত্যুদন্ড দেওয়া হলে তিনি অবিচল থাকেন। নিজের স্ত্রী প্রভাবতীকে জানান দেশের জন্যে হাজার হাজার প্রান উৎসর্গকারীদের মধ্যে একজন হতে পেরে তিনি গর্বিত। মৃত্যুর আগের দিনগুলি জেলে তিনি গীতা পাঠ করে কাটান।
শিলং অবজারভার
শিলং অবজারভার ছিল ভারতের শিলং থেকে প্রকাশিত একটি ইংরেজি ভাষার পাক্ষিক পত্রিকা। এটি ভারতের কমিউনিস্ট পার্টির একটি অঙ্গ ছিল। প্রফুল্ল মিশ্র পত্রিকাটির সম্পাদক ছিলেন।
মালেক মসজিদ
মালেক মসজিদ (এটিকে ইমাম মসজিদও বলা হয়, ফারসি: مسجد ملک) মসজিদটি ইরানের কেরমানশাহ শহরে অবস্থিত। মসজিদটি একাদশ শতাব্দীতে কারমান সেলজুক সালতানাতের সময় প্রথম তুরান শাহের শাসনামলে নির্মিত হয়েছিল। এই মসজিদটি কারমানের বৃহত্তম ও প্রাচীনতম মসজিদ।
ইসতালিফ জেলা
ইসতালিফ জেলা আফগানিস্তানের কাবুল প্রদেশের উত্তর-পশ্চিম অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ৮,৫০০ জন এর মত। যার মধ্যে থেকে তাজিক, পশতুন এবং হাজারা সম্প্রদায়ের সংমিশ্রনে তৈরী হয়েছে।
ভৌগোলিক অবস্থান অনুযায়ী জেলাটির উত্তর ও পশ্চিমে পারভান প্রদেশের সীমান্তে, পূর্বে কারাবাঘ জেলা এবং দক্ষিণে গুলদারা জেলা এর সীমানা ঘিরে রেখেছে। জেলা সদর দপ্তরটি হল ইসতালিফ গ্রাম, যা জেলার দক্ষিণ-পূর্ব অংশে অবস্থান করছে।
গোপালপুর, বাংলাদেশ
গোপালপুর হচ্ছে একটি ছোট শহর যেটি বাংলাদেশের টাঙ্গাইল জেলার গোপালপুর উপজেলার অন্তর্গত। এটি টাঙ্গাইল শহরের ৪৪ কিলোমিটার উত্তরে অবস্থিত। এর উত্তরে নগদা শিমলা; দক্ষিণে মির্জাপুর ইউনিয়ন; পূর্বে ধোপাকান্দি ও দেউলাবাড়ী, পশ্চিমে আলমনগর।
শিক্ষা
গোপালপুর শহরের গড় স্বাক্ষরতার হার শতকরা ৪৯.৫ ভাগ (পুরুষ ৫১.৭%, মহিলা-৪৭.৩%)।
পাইন ব্রুক দেশীয় ক্লাব
থাম্ব| পাইন ব্রুক থাম্ব|200x200পিক্সেল| ১৯৪৭ এ [[জন গারফিল্ড, জেন্টলম্যানস এগ্রিমেন্ট সিনেমার ট্রেলার]] পাইন ব্রুক দেশীয় ক্লাব হল নিকোলস, কানেকটিকাট এ অবস্থিত একটি ব্যাক্তিগত লেক অ্যাসোসিয়েশন। এটি শুরু হয়েছিল যখন বেঞ্জামিন প্লটকিন ঐতিহাসিক গ্রামের মিশা পাহাড়ের পাইনউড লেক এবং পার্শ্ববর্তী গ্রামাঞ্চল কিনে নেন। প্লটকিন একটি ঘূর্ণায়মান মঞ্চ এবং চল্লিশটি দেহাতি কেবিন সহ তৈরী একটি অডিটোরিয়াম এবং ১৯৩০ সালে পাইন ব্রুক দেশীয় ক্লাব হিসাবে অন্তর্ভুক্ত হয়। প্লটকিনের স্বপ্ন ছিল গ্রামীণ লেকপাড় ক্লাবটিকে একটি গ্রীষ্মকালীন অবলম্বন হিসাবে বাজারজাত করা যাতে লোকেরা থাকা এবং নাট্য প্রযোজনা উপভোগ করার জন্য আসে। ১৯৪০-এর দশকের মাঝামাঝি ইউরোপে বড় লড়াই শুরু না হওয়া পর্যন্ত ক্লাবটি বিদ্যমান ছিল এবং ১৯৪৪ সালে একটি ব্যক্তিগত লেক অ্যাসোসিয়েশন হিসাবে পুনর্গঠিত হয়েছিল।
আলীকদম সেনানিবাস
আলীকদম সেনানিবাস বাংলাদেশের বান্দরবান জেলার আলীকদম উপজেলায় অবস্থিত একটি সেনানিবাস। এখানে বাংলাদেশ সেনাবাহিনীর ৯৭ পদাতিক ব্রিগেড, পদাতিক ব্যাটালিয়ন  ৩৯ বীর এবং আলীকদম সেনা জোন এর সদরদপ্তর অবস্থিত।
পাইন ব্রুক দেশীয় ক্লাব
পাইন ব্রুক আমেরিকান থিয়েটারের ইতিহাসে সবচেয়ে গুরুত্বপূর্ণ মুহূর্ত ১৯৩৬ সালের গ্রীষ্মকালীন অনুশীলনের সদর দফতর হওয়ার ঘটনা, যা এটিকে সবচেয়ে বেশি পরিচিত করায়। গ্রুপ থিয়েটার (নিউ ইয়র্ক) নিউ ইয়র্ক সিটিতে ১৯৩১ সালে হ্যারল্ড ক্লারম্যান, চেরিল ক্রফোর্ড এবং লি স্ট্রাসবার্গ দ্বারা গঠিত হয় এবং অভিনেতা, পরিচালক, নাট্যকার এবং প্রযোজকদের নিয়ে গঠিত হয়।   এই গ্রীষ্মে শিল্পীরা ক্লাস নেওয়ার সময়  তাদের কাঠামো পুনর্গঠন করার চেষ্টাকালে এবং তাদের পরবর্তী ব্রডওয়ে প্রোডাকশন জনি জনস্টনের উপর মহড়া শুরু করার সময় "তাদের রাতের খাবারের জন্য" এখানে আসতেন।
জন বিভাগ
জন বিভাগ বাংলাদেশের রাষ্ট্রপতির কাজে সার্বিক সহায়তা প্রদানের লক্ষ্যে তৈরিকৃত রাষ্ট্রপতির কার্যালয়ের অধীনস্থ একটি বিভাগ। সম্পদ বড়ুয়া এই বিভাগের দায়িত্বপ্রাপ্ত সচিব।
আলীকদম সেনানিবাস
এটি পার্বত্য চট্টগ্রাম এলাকায় অবস্থিত অনেকগুলো সেনানিবাসের অন্যতম। এই সেনানিবাসস্থ ইউনিটগুলো কক্সবাজারের রামু সেনানিবাসস্থ ১০ম পদাতিক ডিভিশন (বাংলাদেশ) কমান্ডের অধীন।    আলীকদম সেনানিবাসের জোন কমান্ডার হিসাবে দায়িত্বরত আছেন লে. কর্নেল মজনুর রহমান, পিএসসি এবং ৯৭ পদাতিক ব্রিগেড এর কমান্ডার ব্রিগেডিয়ার জেনারেল মনিরুল ইসলাম আকন্দ, পিএসসি।
জন বিভাগ
কার্যক্রম
জন বিভাগ নিম্নোক্ত কার্যাবলী সম্পাদনা করে;
আলীকদম সেনানিবাস
শিক্ষা প্রতিষ্ঠান
আলীকদম ক্যান্টনমেন্ট পাবলিক স্কুল ও কলেজ
পাইন ব্রুক দেশীয় ক্লাব
গ্রুপ থিয়েটার সহ এবং এর পাশাপাশি, পাইন ব্রুক-এ গ্রীষ্মকাল কাটিয়েছেন বলে পরিচিত কয়েকজন শিল্পী ছিলেন।এরা হলেন: স্টেলা অ্যাডলার, লিওনার্ড বার্নস্টেইন, মার্ক ব্লিটজস্টাইন, রোমান বোহেন, ফোবি ব্র্যান্ড, মরিস কার্নোভস্কি, ক্যারল চ্যানিং, মন্টগোমারি ক্লিফ্ট, লি জে কোব, ইমোজিন কোকা, বেটি কমডেন, হাওয়ার্ড দা সিলভা, ফ্রান্সেস ফার্মার, জন গারফিল্ড, বেটি গ্যারেট, মাইকেল গর্ডন (চলচ্চিত্র পরিচালক), উইল গিয়ার, অ্যাডলফ গ্রিন, পল গ্রিন (নাট্যকার), জুডি হলিডে, লেনা হর্ন, এলিয়া কাজান, আর্থার লরেন্টস, কানাডা লি, লোটে লেনিয়া, রবার্ট লুইস (অভিনেতা), স্যানফোর্ড মেইসনার, হ্যারি মরগান, ক্লিফোর্ড ওডেটস, লুইস রেইনার, জন র্যান্ডলফ (অভিনেতা), জেরোম রবিন্স, আরউইন সোলো, আনাল শও স্টেইনার, পল স্ট্র্যান্ড, ফ্র্যাঞ্চট টোন, ন্যান্সি ওয়াকার এবং কার্ট ওয়েইল প্রমূখ । ডান|থাম্ব| হ্যারি মরগান ১৯৬০ এ ইনহেরিট দ্য উইন্ড থেকে ডান|থাম্ব| ১৯৫৪ এ [[লি জে. কব|লি জে. কোব, ওয়াটারফ্রন্ট সিনেমার ট্রেলারে]]
১৯৩৬ সালের গ্রীষ্মকালে, পল গ্রিন, শেরিল ক্রফোর্ড, কার্ট ওয়েইল এবং ওয়েলের স্ত্রী লোটে লেনিয়া কানেকটিকাটের ব্রিজপোর্টে পাইন ব্রুক থেকে দুই মাইল দূরে অবস্থিত ২৭৭ ট্রাম্বুল অ্যাভিনিউতে একটি পুরানো বাড়ি ভাড়া নেন। এখানেই গ্রিন এবং ওয়েইল বিতর্কিত ব্রডওয়ে নাটক জনি জনসন (মিউজিক্যাল) এর জন্য নাটক এবং সঙ্গীত লিখেছিলেন, যেটি প্রথম বিশ্বযুদ্ধের আমেরিকান হতাহতের তালিকায় সবচেয়ে ঘন ঘন আসা নামের পরে শিরোনাম হয়। এই সময়েই লোটে পল গ্রিনের সাথে লেনিয়ার প্রথম আমেরিকান প্রেমের সম্পর্ক ছিল।
১৯৪৪ সালে পাইন ব্রুক রিসিভারশিপে যায় এবং পাইনউড লেক অ্যাসোসিয়েশন, একটি বেসরকারী লেক অ্যাসোসিয়েশন হিসাবে বিক্রি, পুনর্গঠিত এবং সনদ লাভ করে হয়।
সাধু মথি লিখিত সুসমাচার
সাধু মথি লিখিত সুসমাচার (Τὸ κατὰ Ματθαῖον εὐαγγέλιον; অপর নাম মথিলিখিত সুসমাচার বা সংক্ষেপে মথি) হল নূতন নিয়মের প্রথম পুস্তক। এই পুস্তকে পাওয়া যায়, মসিহ যিশুকে কীভাবে ইসরায়েল প্রত্যাখ্যান করেছিল এবং শেষে কীভাবে তিনি সমগ্র বিশ্বে সুসমাচার প্রচারের জন্য নিজের শিষ্যদের প্রেরণ করেছিলেন।
অধিকাংশ গবেষকই মনে করেন যে, মথিলিখিত সুসমাচারটি ৮০ খ্রিষ্টাব্দ থেকে ৯০ খ্রিষ্টাব্দের মধ্যবর্তী কোনও এক সময়ে রচিত হয়। যদিও এই সুসমাচারটি ৭০ থেকে ১১০ খ্রিষ্টাব্দের মধ্যবর্তী কোনও এক সময়ে রচিত হওয়ার সম্ভাবনাও রয়েছে। অল্পসংখ্যক গবেষক মনে করেন যে, এটি ৭০ খ্রিষ্টাব্দের পূর্বে রচিত হয়েছিল। এই পুস্তকের অজ্ঞাতনামা লেখক সম্ভবত ছিলেন কোনও পুরুষ ইহুদি। তিনি মতবিশ্বাসের দিক থেকে প্রথাগত ও প্রথা-বহির্ভূত ইহুদি মূল্যবোধের মধ্যবর্তী সীমারেখায় অবস্থান করছিলেন এবং সমসাময়িক কালের বিতর্কিত শাস্ত্রের ব্যবহারিক বিধানগত দিকগুলি সম্পর্কে অবহিত ছিলেন। এই পুস্তকটি একটি মার্জিত সেমিটিক "সিনাগগ গ্রিক" ভাষায় রচিত। পুস্তককার তিনটি প্রধান সূত্র থেকে এই পুস্তকের বিষয়বস্তু গ্রহণ করেছেন: মার্কলিখিত সুসমাচার, কিউ সূত্র নামে পরিচিত বাণীর একটি তাত্ত্বিক সংকলন এবং এম সূত্র বা ‘বিশেষ ম্যাথিউ’ নামে পরিচিত একটি উপাদান, যা তার নিজের সমাজের একটি স্বতন্ত্র বৈশিষ্ট্য ছিল।
মথিলিখিত সুসমাচারটি মার্কলিখিত সুসমাচারের একটি সৃজনশীল পুনর্ব্যাখ্যা। এই পুস্তকে যিশুর শিক্ষার সঙ্গে সঙ্গে তার কার্যকলাপও উল্লিখিত হয়েছে এবং তার দিব্য প্রকৃতি উন্মোচিত করার জন্য কিছু সূক্ষ্ম পরিবর্তনও আনা হয়েছে। উদাহরণস্বরূপ বলা যায়, মার্কলিখিত সুসমাচারে রয়েছে, এক ‘যুবক’ যিশুর সমাধিস্থলে উপস্থিত হয়েছিলেন। মথিলিখিত সুসমাচারে দেখানো হয়েছে তিনি এক জ্যোতির্ময় স্বর্গদূত। যিশুর দিব্য প্রকৃতি ম্যাথিয়ান সমাজের একটি প্রধান প্রসঙ্গ ছিল। এটি ছিল ইহুদি প্রতিবেশীদের থেকে তাদের পৃথক করার ব্যাপারে একটি আবশ্যিক উপাদান। মার্কলিখিত সুসমাচারে যিশুর পার্থিক জীবদ্দশার পূর্ববর্তী প্রকাশিত ঘটনাবলি, তার দীক্ষা ও রূপান্তরের সময়কালে ঘটে যাওয়া ঘটনাবলির উপর আলোকপাত করা হয়েছে। কিন্তু মথিলিখিত সুসমাচারে আরও দূরে যাওয়া হয়েছে। এই সুসমাচারে যিশুকে জন্মাবধিই ঈশ্বরপুত্র তথা পুরাতন নিয়মের মসিহ-সংক্রান্ত ভবিষ্যদ্বাণীগুলির পরিপূর্ণতা বলে উল্লেখ করা হয়েছে।
লেখক
মথি লিখিত সুসমাচারের লেখকের নাম জানা যায় না। বইতে লেখকের নামের উল্লেখ নেই। বইয়ের নামে "মথি লিখিত" শব্দবন্ধটি খ্রিস্টীয় দ্বিতীয় শতাব্দীর কোনো এক সময়ে যুক্ত হয়েছিল। বইটি যে সন্ত মথির রচনা, এই কিংবদন্তির সূত্রপাত প্রথম যুগের খ্রিস্টান বিশপ প্যাপিয়াসের (১০০-১৪০ খ্রিষ্টাব্দ) থেকে। চার্চ ঐতিহাসিক ইউসেবিয়াস (২৬০-৩৪০ খ্রিষ্টাব্দ) তার কথা উল্লেখ করে লিখেছেন: "মথি ওর্যাকলগুলি (লজিয়া: যিশুর বাণী বা যিশু-সম্পর্কিত উপাখ্যান) হিব্রু ভাষায় ( Hebraïdi dialektōi) সংকলন করেছিলেন, এবং প্রত্যেকটিকে ব্যাখ্যা (hērmēneusen - সম্ভবত অনুবাদ) করেছিলেন খুব সতর্কভাবে।" সাধারণভাবে মনে করা হয়, মথি লিখিত সুসমাচারটি হিব্রু বা আরামিক ভাষায় সন্ত মথির দ্বারা প্রথমে লিখিত হয়েছিল ও পরে গ্রিক ভাষায় অনূদিত হয়েছিল। কিন্তু কোথাও লেখক দাবি করছেন না যে তিনি কোনো ঘটনার সাক্ষী ছিলেন। তাছাড়া মথির গ্রিক ভাষাটির মধ্যেও "পুনর্কথনের ভঙ্গিতে অনুবাদের ছাপ স্পষ্ট।" বিশেষজ্ঞেরা প্যাপিয়াসের বক্তব্যটি বিভিন্ন দৃষ্টিকোণ থেকে ব্যাখ্যা করেছেন: হয়তো মথি দুটি সুসমাচার লিখেছিলেন। তার মধ্যে একটি এখন হারিয়ে গিয়েছে। সেটি হিব্রুতে লেখা ছিল। অন্যটি গ্রিক ভাষায় লেখা হয়েছিল। বা হয়তো লজিয়া ঠিক সুসমাচার নয়, বাণী-সংকলন। বা হয়তো dialektōi প্যাপিয়াস বোঝাতে চেয়েছিলেন মথি হিব্রু ভাষায় নয়, বরং ইহুদি ধাঁচে সুসমাচারটি লিখেছিলেন। প্রচলিত মতটি হল, প্যাপিয়াস যে সুসমাচারটির কথা বলেছেন, সেটি আমাদের জানা মথি লিখিত সুসমাচার নয়। সাধারণত মনে করা হয় আরামিক বা হ্রিব্রুতে নয়, মথি এটি লিখেছিলেন গ্রিক ভাষায়।
সূত্র
অধিকাংশ আধুনিক গবেষকের মতে, মার্ক-লিখিত সুসমাচারটিই প্রথম রচিত সুসমাচার। তারা মনে করেন ম্যাথিউ (যিনি মার্কের ৬৬১টি চরণের মধ্যে ৬০০টি চরণ গ্রহণ করেছিলেন) এবং লুক উভয়েই মার্ক-লিখিত সুসমাচার থেকে নিজের রচনার প্রধান প্রধান উপাদানগুলি গ্রহণ করেছিলেন। যদিও মথি-লিখিত সুসমাচারের রচয়িতা মার্ক-লিখিত সুসমাচারের উপাদান শুধুমাত্র অনুকরণ করেনন, তিনি স্বাধীনভাবে এই সূত্রটি সম্পাদনা করেছেন। তিনি বিশেষ গুরুত্ব আরোপ করেছেন ইহুদি প্রথায় যিশুর স্থান নির্ধারণের উপর এবং যিশুর শিক্ষার একটি বৃহৎ অংশ তার সুসমাচারে যুক্ত করেছেন। মথি ও মার্ক-লিখিত সুসমাচারে প্রায় ২২০টি অতিরিক্ত যে চরণ পাওয়া যায়, তা মার্ক-লিখিত সুসমাচারে নেই। এগুলি গৃহীত হয়েছে দ্বিতীয় এক সূত্র থেকে। এই সূত্রটি যিশুর উক্তিসমূহের একটি প্রকল্পিত সংকলন। গবেষকেরা এই সূত্রের নাম দিয়েছেন ‘কুয়েল’ (জার্মান ভাষায় যার অর্থ ‘সূত্র’) বা কিউ সূত্র। দ্বিসূত্র প্রকল্পনা (মার্ক ও কিউ) নামে পরিচিত এই মতবাদ থেকে আরেকটি মতবাদের সৃষ্টি হয়েছে। এটিকে বলা হয় ‘বিশেষ মথি’ বা এম সূত্র। অর্থাৎ, মথি-লিখিত সুসমাচারের নিজস্ব উপাদান। এটি হয় একটি পৃথক সূত্র, অথবা এটি রচয়িতার চার্চ থেকে এসেছে, অথবা রচয়িতা নিজে এগুলি রচনা করেছেন। এছাড়াও রচয়িতা নিজে গ্রিক শাস্ত্রগুলিকে অপসারিত করেছেন। অধিকাংশই সেপ্টুয়াজিন্টের কোনো পরিচিত সংস্করণ, (বুক-স্ক্রোল (ইসাইয়ার পুস্তক, গীতসংহিতা ইত্যাদির গ্রিক অনুবাদ) বা ‘টেস্টিমনি সংগ্রহ’ (খণ্ডিত রচনার সংগ্রহ) কোনো আকারেই যা নেই)। প্যাপিয়াস যদি ঠিক হয়, তবে সম্ভবত লেখকের নিজস্ব সম্প্রদায়ের মৌখিক উপাখ্যানগুলি যুক্ত হয়েছে। এই সূত্রগুলি মূলত গ্রিক ভাষায় রচিত হয়েছিল। এর অধিকাংশই সেপ্টুয়াজিন্টের কোনো পরিচিত সংস্করণে পাওয়া যায় না। যদিও কোনো কোনো গবেষকের অতে, এই মূল নথগুলি সম্ভবত হিব্রু বা আরামিক সূত্র থেকে গ্রিক ভাষায় অনূদিত হয়।
প্রেক্ষাপট ও সময়
অধিকাংশ গবেষকের মতে, মথিলিখিত সুসমাচার রচিত হয়েছিল খ্রিস্টীয় ১ম শতাব্দীর শেষ ভাগে। অর্থাৎ, এটি দ্বিতীয় প্রজন্মের খ্রিস্টানদের রচনা। ৭০ খ্রিষ্টাব্দে প্রথম ইহুদি-রোমান যুদ্ধের (৬৬-৭৩ খ্রিষ্টাব্দ) সময় রোমানদের দ্বারা জেরুজালেম ও মন্দির ধ্বংস এই অনুমানের অন্যতম প্রমাণ। এখান থেকেই ইহুদি মেসিহা নাজারেথের যিশু একটি পৃথক ধর্মব্যবস্থার অ-ইহুদি চরিত্র হয়ে উঠলেন। ঐতিহাসিকভাবে, মথিলিখিত সুসমাচারের রচনাকাল ততটা স্পষ্ট নয়। কোনো কোনো আধুনিক গবেষক মনে করেন, এই সুসমাচার আরও আগে রচিত হয়েছিল।
ম্যাথিউ যে খ্রিস্টান গোষ্ঠীর সদস্য ছিলেন, ১ম শতাব্দীর অনেক খ্রিস্টানের মতো, সেটিও তখনও একটি বৃহত্তর ইহুদি গোষ্ঠীর অংশ ছিল। তাই তাদের ইহুদি-খ্রিস্টান বলেও অভিহিত করা হয়ে থাকে। ইহুদিদের এই বৃহত্তর জগতের সঙ্গে ম্যাথিউয়ের সম্পর্ক এখনও গবেষণা ও বিতর্কের বিষয়। প্রধান প্রশ্নটি হল, যদি ম্যাথিউ এই গোষ্ঠীর অন্তর্ভুক্ত হন তবে, ম্যাথিউরা তাদের ইহুদি শিকড় কতটা কেটে ফেলতে পেরেছিলেন। ম্যাথিউদের গোষ্ঠী ও অন্যান্য ইহুদি গোষ্ঠীর মধ্যে বিরোধ অবশ্যই ছিল। সবাই এই বিষয়ে একমত যে, ম্যাথিউদের গোষ্ঠী যিশুকে মসিহা ও ধর্মীয় বিধানের প্রামাণ্য ব্যাখ্যাকর্তা মনে করতেন এবং সেই থেকেই এই বিরোধের সূত্রপাথ হয়। যিশু যে পুনরুজ্জীবিত হয়েছিলেন এবং তার মাধ্যমে যিশুর প্রামাণ্যতার দিব্য প্রমাণ পাওয়া গিয়েছে – এই বিশ্বাসও উক্ত বিরোধের কারণ ছিল।
মথিলিখিত সুসমাচারের রচয়িতা সম্ভবত সিরিয়ার (অ্যান্টিওচ, রোমান সিরিয়ার বৃহত্তম শহর এবং সাম্রাজ্যের তৃতীয় বৃহত্তম শহর। এই শহরের উল্লেখ প্রায়ই করা হয়েছে) গ্রিক-ভাষী ইহুদি খ্রিস্টান একটি গোষ্ঠীর জন্য লিখেছিলেন। মার্কলিখিত সুসমাচারে ইহুদি রীতিনীতির বর্ণনা থাকলেও, এই বইতে তা পাওয়া যায় না। অন্যদিকে লুক-লিখিত সুসমাচারে যিশুকে আদি পিতা আদমের বংশধর প্রতিপন্ন করার প্রচেষ্টা দেখা গেলেও, এখানে তাকে ইহুদি জাতির জনক আব্রাহামের বংশধর অবধিই দেখানো হয়েছে। মথিলিত সুসমাচারের তিনটি অনুমিত সূত্রের মধ্যে একমাত্র তার নিজের গোষ্ঠীর ‘এম’ সূত্রটিই শৃঙ্খলা বজায় রাখার জন্য একটি সংগঠিত গোষ্ঠী হিসেবে ‘চার্চ’ বা ‘ইক্লেসিয়া’র উল্লেখ করেছে। ‘এম’-এর বিষয়বস্তু থেকে অনুমান করা হয় যে, এই গোষ্ঠী ইহুদি আইন রক্ষার ব্যাপারে কঠোর মনোভাবাপন্ন ছিল। তারা মনে করতেন ‘সত্যতা’ (ইহুদি আইনের প্রতি আনুগত্য) রক্ষার ব্যাপারে তাদের স্ক্রাইব ও ফরিশিদের ছাড়িয়ে যেতে হবে। একটি ইহুদি-খ্রিস্টান গোষ্ঠীর মধ্যে থেকে লিখতে গিয়ে অন্যান্য ইহুদিদের থেকে তারা পৃথক হয়ে পড়েন। ক্রমশ সদস্যতা ও দৃষ্টিভঙ্গির দিক থেকে তারা অ-ইহুদি হয়ে উঠতে থাকেন। ময়াথিউ তার সুসমাচারটিকে এমন এক দৃষ্টিকোণ থেকে লেখেন যাতে ‘ইহুদি ও অ-ইহুদি একসঙ্গে একটি গোষ্ঠী বা চার্চের মধ্যে বিকাশলাভ করতে পারে।’
গঠন
সুসমাচারগুলির মধ্যে একমাত্র মথি লিখিত সুসমাচারেই আখ্যানবস্তুর পাঁচটি ভাগকে পাঁচটি কথোপকথন দ্বারা প্রতিস্থাপিত করা হয়েছে। প্রত্যেকটি কথোপকথনের শুরু হয়েছে “যখন যিশু সমাপ্ত করলেন...” – এই ভাবে (দেখুন মথি লিখিত সুসমাচারের পাঁচটি কথোপকথন)। কোনো কোনো গবেষক মনে করেন, এর মাধ্যমে ইচ্ছাকৃত ভাবে পুরাতন নিয়মের প্রথম পাঁচটি পুস্তকের সমান্তরাল একটি পুস্তক সৃষ্টি করা হয়েছে। অন্যরা মনে করেন, এর মাধ্যমে মসিহা-রূপী যিশুর ধারণাটিকে কেন্দ্র করে একটি ত্রিস্তর ভঙ্গিমা গড়ে তোলা হয়েছে। কারোর মতে এটি সারা বছর প্রতি সপ্তাহে পড়ার জন্য এটি এক-একটি সেট; আবার কেউ এর মধ্যে কোনো পরিকল্পনাই দেখেন না। ডেভিস ও অ্যালিসন তাদের বহুল ব্যবহৃত টীকায় ‘ত্রয়ী’র (সুসমাচারে তিন ভাগে বিষয় ভাগ করার প্রবণতা) ব্যবহারের দিকে দৃষ্টি আকর্ষণ করেছেন। রিচার্ড টমাস ফ্রান্স অপর একটি প্রভাবশালী টীকায় গালিল থেকে জেরুজালেম পর্যন্ত একটি ভৌগোলিক আন্দোলনের কথা বলেছেন। গালিলে পুনরুজ্জীবন-উত্তর যিশুর আবির্ভাবেই গল্পের সমাপ্তি এই অনুমানের কারণ।
মুখবন্ধ: বংশলতিকা, যিশুর জন্ম ও শৈশব
মথি লিখিত সুসমাচার শুরু হয়েছে এই বাক্য দিয়ে, “যিশু খ্রিস্টের বংশলতিকা [গ্রিক ভাষায়, ‘জেনেসিস’]”। এখানে ইচ্ছাকৃতভাবে গ্রিক ভাষায় পুরাতন নিয়মের আদিপুস্তকের (২:৪) প্রতিধ্বনি করা হয়েছে। এই বংশলতিকায় যিশুকে আব্রাহাম ও রাজা ডেভিডের বংশধর হিসেবে দেখানো হয়েছে এবং তাঁর কুমারী গর্ভে জন্মের সঙ্গে জড়িত নানা অলৌকিক কাহিনির বর্ণনা দেওয়া হয়েছে। সেই সঙ্গে রয়েছে রাজা হেরোদের শিশু হত্যা, জোসেফ ও মেরির মিশরে পলায়ন ও পরে নাজারেথে ফিরে আসার উপাখ্যান।
প্রথম উপাখ্যান ও কথোপকথন
এখানে প্রথম আখ্যানটি বর্ণিত হয়েছে। জন যিশুকে দীক্ষা দেন এবং পবিত্র আত্মা তাঁর উপর নেমে আসেন। ঊষর প্রান্তরে ৪০ দিন যিশু প্রার্থনা ও ধ্যান করলেন। শয়তান তাঁকে প্রলোভিত করল। গালিলে বাণী ও অলৌকিক কর্মের দ্বারা তাঁর প্রথম শিষ্যমণ্ডলী গঠন করলেন। পর্বতচূড়ায় তিনি প্রথম বাণীপ্রচার করলেন। এটিই যিশুর শৈলোপদেশ নামে পরিচিত। এই উপদেশে তিনি স্বর্গরাজ্যের নীতিগুলি বললেন। উপদেশ শুরু হয়েছিল “ধন্য তারা...” এই শব্দবন্ধের মাধ্যমে। উপদেশের শেষে তিনি মনে করিয়ে দিলেন স্বর্গরাজ্যের ডাকে সাড়া দেওয়ার ফল চিরন্তন। উপদেশের শ্রোতৃমণ্ডলী অবাক হল। এরপর সুসমাচারের দ্বিতীয় উপাখ্যানে চলে যাওয়া হয়েছে।
দ্বিতীয় উপাখ্যান ও কথোপকথন
সুসমাচারে যিশুর প্রামাণ্য বাক্যগুলি তিন ধরনের তিনটি অলৌকিক কর্মের দিকে গেল। এগুলি দুই ধরনের শিষ্যত্ব কাহিনির (দ্বিতীয় উপাখ্যান) সঙ্গে পরস্পর-সংযুক্ত। এরপর রয়েছে ধর্মপ্রচার ও যন্ত্রণাভোগের কথা। যিশু বারো জন শিষ্যকে সংগঠিত করলেন ইহুদিদের মধ্যে ধর্মপ্রচার, অলৌকিক কর্ম সাধন ও যে স্বর্গরাজ্য আসছে তার ভবিষ্যদবাণী করার জন্য। তিনি শিষ্যদের যাত্রাপথে ভারী বোঝা বা লাঠি নিতে অথবা জুতো পরতে বারণ করলেন।
তৃতীয় উপাখ্যান ও কথোপকথন
যিশুর বিরোধীরা অভিযোগ করল যে তার অলৌকিক কর্মগুলি শয়তানের শক্তিতে বলীয়ান। অন্যদিকে যিশু অভিযোগ করলেন যে তার বিরোধীরা পবিত্র আত্মার বিরুদ্ধাচারণ করছেন। এই কথোপকথন একাধিক রূপক আখ্যানের গুচ্ছ। এই কাহিনিগুলিতে যিশু ঈশ্বরের সার্বভৌমত্বের কথা ঘোষণা করে শিষ্যদের স্বর্গরাজ্যের ধর্মগ্রন্থের শিক্ষা অনুধাবন করার আহ্বান জানিয়েছেন (ম্যাথিউ ‘স্বর্গরাজ্য’ ধারণায় ’ঈশ্বর’ নামক পবিত্র শব্দটি ব্যবহার করেননি; বরং ‘স্বর্গরাজ্য’ কথাটি ব্যবহার করেছেন। ইহুদিরা ঈশ্বরের নাম উচ্চারণ করেন না। এটি সেই প্রথাটিকে প্রতিফলিত করছে।)
চতুর্থ উপাখ্যান ও কথোপকথন
চতুর্থ উপাখ্যান অংশে প্রকাশিত হয়েছে, যিশুর ক্রমবর্ধমান বিরোধিতা শেষ পর্যন্ত জেরুসালেমে তার ক্রুশবিদ্ধকরণের দিকে যায় এবং তার শিষ্যেরাও তার অনুপস্থিতির জন্য প্রস্তুত হতে থাকেন। ক্রুশবিদ্ধকরণ-পরবর্তী চার্চের প্রতি নির্দেশিকায় দায়িত্ব ও নম্রতার উপর জোর দেওয়া হয়েছে। (মথি ১৬:১৩-১৯-এ এই অংশটি পাওয়া যায়। এখানে সাইমনকে সদ্য পিতর নামে (πέτρος, petros, অর্থাৎ ‘পাথর’) চিহ্নিত করা হয়েছে। পিতর যিশুকে ‘খ্রিস্ট, জীবন্ত ঈশ্বরের পুত্র’ বলে অভিহিত করেছেন এবং যিশু বলেছেন এই ‘ভিত্তিপ্রস্তরে’র (πέτρα, petra) উপর তিনি তার চার্চ গঠন করবেন – এই অংশ থেকেই পোপতন্ত্র কর্তৃত্ব দাবি করে।
ইংরিদ বারিমান
ইনগ্রিড বার্গম্যান (২৯ আগস্ট ১৯১৫ – ২৯ আগস্ট ১৯৮২) ছিলেন একজন সুইডিশ বংশোদ্ভূত অভিনেত্রী। তিনি ১৯৪৬ সালের গ্যাসলাইট চলচ্চিত্রের জন্য সেরা অভিনেত্রীর অস্কার লাভ করেন। জোয়ান অব আর্ক খ্যাত এই নায়িকা পরিচালক রবার্তো রসোলিনির সাথে সম্পর্কের জন্য বিখ্যাত হয়েছিলেন।
সার্ভিসেস ক্রিকেট দল
সার্ভিসেস ক্রিকেট দল ভারতীয় ঘরোয়া ক্রিকেটে ভারতের সামরিক বাহিনীর প্রতিনিধিত্ব করে। সার্ভিসেস স্পোর্টস কন্ট্রোল বোর্ড এর নিয়ন্ত্রক। দিল্লির পালাম এ স্টেডিয়াম এই দলের ঘরের মাঠ।
ইতিহাস
সার্ভিসেস দল প্রথম ১৯৪৯-৫০ সালে রঞ্জি ট্রফিতে খেলেছিল। তারা ২০০১-০২ পর্যন্ত প্রতিযোগিতার উত্তর অঞ্চলে খেলেছে এবং ২০০২-০৩ সাল থেকে প্লেট গ্রুপ এবং অন্যান্য নিম্ন-র‌্যাঙ্কের গ্রুপে খেলেছে, একটি সিজন বাদে, যেখানে তারা ২০০৫-০৬ সময় এলিট গ্রুপে খেলেছিল। তাদের সবচেয়ে শক্তিশালী সময়কাল ছিল ১৯৫০-এর দশক: ১৯৫০-৫১ এবং ১৯৫৯-৬০-এর মধ্যে তারা ছয়বার সেমিফাইনালে এবং দুবার ফাইনালে পৌঁছেছিল, ১৯৫৬-৫৭ সালে বোম্বের কাছে ফাইনালে এক ইনিংসে হেরেছিল এবং ১৯৫৭-৫৮ সালে বরোদার কাছে, এক ইনিংসে।
২০২২ সালের মার্চের শুরু পর্যন্ত, সার্ভিসেস ৩৫০টি প্রথম-শ্রেণীর ম্যাচ খেলেছে, যার মধ্যে ৯১টি জয়, ১১৯টি পরাজয় এবং ১৪০টি ড্র হয়েছে। তাদের ৩৩টি জয় এসেছে জম্মু ও কাশ্মীরের বিপক্ষে।
২০১২-১৩ সালে ত্রিপুরার বিরুদ্ধে যশপাল সিং দ্বারা তাদের সর্বোচ্চ প্রথম-শ্রেণীর স্কোর হল অপরাজিত ২৫০। ১৯৬৮-৬৯ সালে জম্মু ও কাশ্মীরের বিপক্ষে গোকুল ইন্দর দেব-এর সেরা বোলিং পরিসংখ্যান হল ৩৭ রানে ৮ উইকেট।
তারা ২০২১-২২ মৌসুমে প্রথমবারের মতো বিজয় হাজারে ট্রফির সেমিফাইনালে পৌঁছেছিল। সৈয়দ মুশতাক আলী ট্রফিতে তাদের সেরা ফিনিশিং ছিল ২০১৯-২০ মরসুমে, যেখানে তারা তাদের গ্রুপে ৪টি জয় এবং ২টি হারে তৃতীয় স্থানে ছিল।
বিখ্যাত ক্রিকেটার
ভারতের হয়ে টেস্ট ক্রিকেট খেলেছেন: (প্রথম ম্যাচের সাল প্রদত্ত)
দ্য গডফাদার পার্ট ২
দ্য গডফাদার পার্ট ২ (ইংরেজি: The Godfather Part II, অনুবাদ: ধর্মপিতা দ্বিতীয় পর্ব) ফ্রান্সিস ফোর্ড কোপলা পরিচালিত ও প্রযোজিত ১৯৭৪ সালের মার্কিন অপরাধধর্মী নাট্য চলচ্চিত্র। ছবিটি আংশিক মারিও পুজোর একই নামের বেস্ট-সেলিং উপন্যাস অবলম্বনে নির্মিত এবং পুজো কোপলার সাথে ছবিটির চিত্রনাট্যও রচনা করেছেন। এটি ১৯৭২ সালের দ্য গডফাদার চলচ্চিত্র অনুবর্তী ও পূর্ববর্তী পর্ব। এতে প্রধান দুটি চরিত্রে অভিনয় করেছেন আল পাচিনো ও রবার্ট ডি নিরো।
চলচ্চিত্রটি সমালোচকদের থেকে মিশ্র প্রতিক্রিয়া লাভ করে। অনেকে চিত্রগ্রহণের প্রশংসা করেন কিন্তু ছবির অসরলরৈখিক বর্ণনাশৈলীতে কিছু বিশৃঙ্খলা খুঁজে পান। ছবিটি ১১টি বিভাগে একাডেমি পুরস্কারের মনোনয়ন লাভ করে এবং প্রথম অনুবর্তী পর্ব হিসেবে শ্রেষ্ঠ চলচ্চিত্রের জন্য একাডেমি পুরস্কার লাভ করে। ছবিটির আরও ছয়টি একাডেমি পুরস্কারের মধ্যে রয়েছে কোপলার শ্রেষ্ঠ পরিচালনার জন্য একাডেমি পুরস্কার, ডি নিরোর শ্রেষ্ঠ পার্শ্ব অভিনেতার জন্য একাডেমি পুরস্কার এবং পুজো ও কপোলা শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার লাভ করেন। আল পাচিনো শ্রেষ্ঠ অভিনেতা বিভাগে বাফতা পুরস্কার লাভ করেন এবং শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করে।
দ্য গডফাদার পার্ট ২ এর পূর্ববর্তী চলচ্চিত্রের মত বিশ্ব চলচ্চিত্রের গ্যাংস্টার ধরনের অন্যতম সেরা চলচ্চিত্র হিসেবে বিবেচিত হয়। ছবিটি ১৯৯৩ সালে মার্কিন যুক্তরাষ্ট্রের লাইব্রেরি অব কংগ্রেসের জাতীয় চলচ্চিত্র রেজিস্ট্রিতে সংরক্ষণের জন্য মনোনীত হয়, বলা হয় ছবিটি "সাংস্কৃতিক, ঐতিহাসিক এবং নান্দনিকভাবে গুরুত্বপূর্ণ"। ১৯৯৭ সালে ছবিটি আমেরিকান ফিল্ম ইনস্টিটিউট কর্তৃক করা সর্বকালের সেরা মার্কিন চলচ্চিত্রের তালিকায় ৩২তম স্থান লাভ করে এবং দশ বছর এই অবস্থানে ছিল। অনেক এই ছবিটিকে এর পূর্ববর্তী ও মূল ছবি থেকেও সেরা মনে করেন। ১৯৯০ সালে এর অনুবর্তী পর্ব দ্য গডফাদার পার্ট ৩ (১৯৯০) নির্মিত হয়।
অশনাক্ত উড়ন্ত বস্তু
অশনাক্ত উড়ন্ত বস্তু বা সংক্ষেপে অউব (Unidentified Flying Object or, UFO), এমন একটি উড়ন্ত বস্তু যা সেটির প্রত্যক্ষদর্শী দ্বারা এবং তদন্ত করার পরেও শনাক্ত করা যায় না। সহজ ভাষায়, আকাশে দৃশ্যমান যে কোনো অচেনা-অজানা বস্তু বা আলোকেই ইউএফও বলা হয়। এই সংজ্ঞা অনুসারে, এটিকে একটি ইউএফও বিমান হিসেবে শ্রেণীভুক্ত করা যায়, যে এটি এর পরিচয় দেওয়ার পূর্বেই বিমান নিয়ন্ত্রণকারী রাডার গুলোতে হঠাৎ আবির্ভূত হতে দেখতে পাওয়া যায়। যাইহোক, সাধারণ ভাষায় ও কল্পনায় অশনাক্ত উড়ন্ত বস্তু বলতে বুঝায় ভিনগ্রহ হতে আগত বুদ্ধিমান জীব। উড়ন্ত পিরিচ বা প্লেট হিসেবেও ১৯৪০-১৯৯০ এর দশকগুলোতে এই বিষয়টি খুব জনপ্রিয় হয়ে উঠে ছিল। কারণ যে সব অশনাক্ত উড়ন্ত বস্তু আকাশে দেখতে পাওয়া যেত তার বেশির ভাগ উড়ন্ত বস্তুগুলো পিরিচ বা প্লেটের আকৃতির হয়ে থাকতো। অশনাক্ত উড়ন্ত বস্তুর বিষয় নিয়ে বৈজ্ঞানিক গবেষণাকে ইউফোবিদ্যা এবং যারা এসব নিয়ে গবেষণা করেন তাদের ইউফোলজিস্ট বলা হয়।
কতিপয় ইউফোলোজিস্টদের মতে, ইউএফও বলতে আকাশ বা মহাশূন্যের পর্যবেক্ষকরা যেসব অপ্রাকৃতিক বা অজানা বস্তু দেখা পায় সেগুলোই হলো ইউএফও। এগুলোকে কোনো কর্তৃপক্ষ বা বিশ্লেষক কৃত্রিম বস্তু (উদাহরণস্বরূপ, কৃত্রিম উপগ্রহ, যানবাহন, বেলুন) অথবা প্রাকৃতিক বস্তু (যেমন: উল্কা, গ্রহ, উল্কা বৃষ্টি, প্রাকৃতিক কারণ ইত্যাদি) হিসাবে চিহ্নিত করতে সক্ষম হয়েছিল। আর যে অশনাক্ত উড়ন্ত বস্তু বা ইউএফওগুলো সমুদ্রপৃষ্ঠের উপর দেখতে পাওয়া যায় তাকে অশনাক্ত ভাসমান বস্তু বা ইউএসও (Unidentified Submerged Objects or, USO) বলা হয়। যদিও পূর্বে এমন বস্তু দেখা গেছে বলে প্রমাণ পাওয়া গিয়েছে। কিন্তু দ্বিতীয় বিশ্বযুদ্ধের পর পরেই ১৯৪৭ সালের ২৪ জুন ইউএফও জন্ম ধরা হয়। সাধারণত এটিকে বৈজ্ঞানিক বিশ্বে একটি ছদ্মবিজ্ঞানের দ্বারা গণ্য করা হয়। সাম্প্রতিক বছরে, ইউএফও–এর দুটি গুরুত্বপূর্ণ প্রকৃত জাদুঘর বানানো হয়েছে। একটি হলো নিউ মেক্সিকোর রজওয়েলের আন্তর্জাতিক ইউএফও জাদুঘর এবং অপরটি হলো এর শাখা ইস্তাম্বুলে।
প্রতক্ষ্যদর্শী দ্বারা বর্ণনা
thumb|200px|মধ্যযুগীয় [[জার্মানির নুরেমবার্গ শহর যখন যুদ্ধে ব্যস্ত ছিলো তখন একটি রিপোর্ট করা হয়েছিল যে, অনেকটা নলাকার বস্তসহু গোলক আকৃতির একটি বস্তু দেখা গেছ। ১৫৬৬ সালে হান্স গ্ল্যাসার এই ঘটনাটি চিত্র এঁকে বিবরণ দেন।]] thumb|200px|বিমানবাহিনী বলছে টেক্সাসের ইউএফওগুলো প্রকৃতপক্ষে জেট বিমান ছিল। ২৪-০১-২০০৮
প্রথম আধুনিক প্রতিবেদন
আর্নল্ডের এই বিষয়টিতে প্রথম মিডিয়া প্রচার করেছিল এবং জনগণের দৃষ্টিও আর্কষণ করেছিল। আর্নল্ড বর্ণনা করেছিলেন যা তিনি দেখেছিলেন, "একটি পিঠার মত চ্যাপ্টা, পিরিচের মতো অকৃতির এবং এতো পাতলা ছিল যে ঠিকমত দেখা যাচ্ছিল না, অর্ধেক চাঁদ অকৃতি, পিছের দিক চ্যাপ্টা ডিম্বাকার এবং সামনের দিক উত্তল। ..... মনে হচ্ছিল একটা বড় চ্যাপ্টা চাকী এবং এমনভাবে উড়ছে, যেন একটা চারা পানির উপর লাফাচ্ছে।" অল্প দিনের মধ্যে আর্নল্ডের "উড়ন্ত বস্তু" বা "উড়ন্ত পিরিচ"-এর বিষয়টি অনেক দূর পর্যন্ত চলে গিয়েছিল। আর্নল্ডের দেখাকে অনুসরণ করে অন্যানরাও একই ধরনের বস্তু দেখেছে বলে কয়েক সপ্তাহে শত শত রিপোর্ট করেছিল। এর বেশিরভাগই আমেরিকাতে। কিন্তু একই সময়ে অন্যান্য দেশসমূহেতেও এরকম জিনিস দেখেছিল বলে রিপোর্ট কর হয়েছিল। পরবর্তী বছরগুলোতে এ ধরনের অন্যান্য বিষয়ের রিপোর্টের সংখ্যা বৃদ্ধি পেতে শুরু করে। যেমন: ৪ঠা জুলাই, সন্ধ্যাবেলা যুক্তরাষ্ট্রের একটি বিমান দল ইডাহোর উপর নয়টারও বেশি একই রকম চাকী দেখেছিল।
মার্কিন ইউএফওলজিস্ট টেড ব্লোচার তাঁর সংবাদপত্র প্রতিবেদনে আর্নল্ডের বর্ণনাসহ অন্যান্য রিপোর্টগুলো নিয়ে ব্যাপক পর্যালোচনা করেন, তিনি ৬-৮ জুলাইয়ের সঙ্গে ৪ঠা জুলাইয়ের ঘটনার উপর হঠাৎ অপ্রত্যশিত মিল খুজে পান। ব্লোচার লক্ষ্য করেছিলেন যে, পরবর্তী কয়েক দিন সর্বাপেক্ষা মার্কিন সংবাদপত্রের প্রধান পাতায় "উড়ন্ত পিরিচ" বা "উড়ন্ত চাকীর" এর ঘটনায় ভরা ছিল। ৮ই জুলাইয়ের পর যখন বিমান কর্মকর্তারা রজওয়েলের বিখ্যাত উড়ন্ত চাকী বিধ্বস্ত হওয়ার ঘটনাটি সাংবাদিকদের কাছে প্রকাশ করতে শুরু করেছিল, তারা তখন একে একটি পরীক্ষামূলক বস্তুর ধ্বংসাবশেষ হিসাবে ব্যাখ্যা করেছিল।
মধ্যযূগ এবং নবযুগের অভ্যুদয়
মধ্যযুগে ও ক্যামেরা আবিষ্কারের পুর্বে যে সকল অশনাক্ত উড়ন্ত বস্তু দেখার দাবি করা হয়েছিল, তাদের বেশিরভাগেরই উৎস সীমিত, অনির্ভরযগ্য ও কল্পনাপ্রবণ, এর একটি সহজ ব্যাখ্যা ইতিহাসবিদরা দিয়েছেন। যেমন:
তদন্ত
থাম্ব|226x226পিক্সেল|কলম্বিয়ার টেনজোতে একটি ইউএফও স্মৃতিস্তম্ভ প্রাচীনকাল হতেই আকাশে অদ্ভুত অদ্ভুত সব বস্তু দেখার খবর শোনা গেলেও ১৯৪৭ সালে যখন আমেরিকাতে প্রথম UFO দেখা যাবার খবর ব্যাপকভাবে প্রচারিত হয়, তারপর থেকে এটিই হয়ে ওঠে সবচেয়ে আলোচিত বিষয়। এর পর আরো কয়েক হাজার UFO দেখার খবর পাওয়া যায় এবং এর মধ্যে প্রায় শতকরা ৯০ ভাগই মিথ্যা। সাধারণ মানুষ প্রায়ই উজ্জ্বল কোন গ্রহ কিংবা তারা, বিমান, পাখি, বেলুন, ঘুড়ি, ডিম্বাকার আকৃতির মেঘ দেখে তা UFO ভেবে ভুল করেছে। তবে এর জন্য প্রয়োজন সময় সাপেক্ষ তদন্ত। জাতীয় নিরাপত্তার জন্য হুমকী বিবেচনা করে মার্কিন বিমানবাহিনী ১৯৪৭ সালে UFO তদন্তে নামে। তদন্তের কাজ শেষ হয় ১৯৬৯ সালে। এ সময়ে প্রাপ্ত সর্বমোট ১২,৬১৮ টি ঘটনার মধ্যে ৭০১ টি ঘটনার কোন ব্যাখ্যা তারা দিতে পারে নি। মার্কিন বিমানবাহিনী তাদের তদন্ত শেষ করে এই বলে যে “বিমান বাহিনীর তদন্তে কোন UFO এর প্রতিবেদন করেনি এবং আমাদের জাতীয় নিরাপত্তার জন্য ভয়ের কোন ইঙ্গিত দেয়নি।” ১৯৬৯ সালের পর আর কোন মার্কিন সংস্থা UFO তদন্ত কাজে সরাসরি হাত দেয়নি। এরপর ১৯৯৭ সালে মার্কিন গোয়েন্দা সংস্থা মার্কিন সামরিক বাহিনীর উচ্চ ক্ষমতা সম্পন্ন গোয়েন্দা বিমান ব্যবহারের কথা ফাঁস করে দেয়। ১৯৫০ হতে ১৯৬০ সাল পর্যন্ত যতগুলো UFO দেখা গেছে তার মধ্যে শতকরা ৫০ ভাগ ঘটনার জন্য দায়ী Lockheed U-2A এবং Lockheed SR-71 নামের এই বিমান দুটি। যদিও কোন বৈজ্ঞানিক প্রমাণ এখন পর্যন্ত পাওয়া যায়নি, তারপরও অনেকেই এটিকে ভিন্ন গ্রহের বাসিন্দাদের আকাশযান বলে মনে করেন। আর বিষয়টিকে উড়িয়ে দেবার উপায় নেই। অধিকাংশ বিজ্ঞানীই এই মহাশুন্যে কোথাও না কোথায় অতিমানবীয় বুদ্ধিমান প্রানীর অস্তিত্ব থাকার সম্ভাবনার কথা স্বীকার করে নিয়েছেন।
কুরিল দ্বীপপুঞ্জ
right|thumb|300px|মানচিত্রে জাপানের হোক্কাইদো ও রাশিয়ার কামচাটকার মাঝে কুরিল দ্বীপপুঞ্জ কুরিল দ্বীপপুঞ্জ (Кури́льские острова́, আ-ধ্ব-ব: [kuˈrʲilskiɪe əstrʌˈva]) রাশিয়ার পূর্ব উপকূলের কাছে অবস্থিত ৫৬টি ছোট-বড় আগ্নেয় দ্বীপ নিয়ে গঠিত দ্বীপপুঞ্জ। এটি ওখট্‌স্ক সাগরকে প্রশান্ত মহাসাগর থেকে পৃথক করেছে। দ্বীপগুলি জাপানের উত্তর-পূর্বের হোক্কাইদো দ্বীপ থেকে শুরু হয়ে রাশিয়ার কামচাটকা উপদ্বীপ পর্যন্ত প্রসারিত। কুরিল দ্বীপপুঞ্জের দ্বীপগুলি ঘন অরণ্যে আবৃত। এগুলিতে অনেক সক্রিয় আগ্নেয়গিরি আছে। শিকার, মাছ ধরা, ও সালফার খনন এখানকার অধিবাসীদের প্রধান উপজীবিকা। ১৮শ শতকে রুশ এবং জাপানি উভয় দেশের লোকেরাই এই দ্বীপগুলিতে বসতি স্থাপন করে।
১৮৭৫ সালে জাপান নিকটবর্তী সাখালিন দ্বীপের বিনিময়ে কুরিল দ্বীপপুঞ্জের পূর্ণ দখল পায়। দ্বিতীয় বিশ্বযুদ্ধের সময় ইয়াল্টা সম্মেলনের এক চুক্তি অনুসারে সোভিয়েত ইউনিইয়নকে দ্বীপগুলি ফেরত দেয়া হয়। যুদ্ধের পরে জাপান সর্বদক্ষিণের দ্বীপগুলির উপর নিয়ন্ত্রণ রেখে দেয়। এগুলির অধিকার সংক্রান্ত বিবাদের কারণে দেশ দুইটি কোন শান্তি চুক্তিতে উপনীত হতে পারেনি। ১৯৯০-এর দশকে জাপান রাশিয়াকে দ্বীপগুলি ফেরত দিতে কূটনৈতিক চাপ দেয়। ফলে এটি জাপান ও রাশিয়ার মধ্যে দ্বন্দ্বের একটি বিষয়ে পরিণত হয়। ১৯৯০-এর দশকের মাঝামাঝি সময়ে দেশ দুইটি আলোচনা শুরু করে। এসময় রুশ প্যাট্রোল বোট এবং জাপানি মাছ ধরা নৌকার মধ্যে বেশ কিছু সংঘর্ষ হয়। কুরিল দ্বীপপুঞ্জ বর্তমানে রাশিয়ার সাখালিন ওবলাস্তের অন্তর্গত। ১৯৯৪ সালে সমুদ্র তলদেশের এক ভয়াবহ ভূমিকম্পে এখানকার প্রায় ১৬ জনের মৃত্যু হয়। দ্বীপগুলির আয়তন ১৬,০০০ বর্গকিলোমিটার।
য়া সিং ফা
য়া সিং ফা (ইংরাজী ভাষা:Ya Sing Pha) ছিলেন তাঈ আহোমদের জন্য একজন পূজনীয় পূর্বপুরুষ যাকে জ্ঞান, ব্যাকরণ প্রণেতা, শিল্পী এবং সাহিত্যের প্রণেতা বলে ধরা হয়। তিনি উচ্চ সাহিত্যের প্রণেতা ছিলেন। তাঈ সাহিত্যের বৃদ্ধি এবং বিকাশে তাঁর যথেষ্ট অবদান আছে বলে ধরা হয়। তিনি ফা তু সিং ফ্রঙ হমক বিশ্বব্রহ্মাণ্ডের সূত্রপাত বলে উল্লেখ করেছিলেন এবং সেই প্রথা অনুসারে আজও ফ্রালুং ধর্মের পন্থীরা ফা তু সিং ফ্রঙ হমক বিশ্বাস করেন।
প্লাংকের তাপমাত্রা
পদার্থবিজ্ঞানে, প্লাংকের তাপমাত্রা হল প্লাংক একক ব্যবস্থায় তাপমাত্রার এক ধরনের একক। একে Tp দ্বারা প্রকাশ করা হয়। এই এককের প্রস্তাবক জার্মান পদার্থবিদ মাক্স প্লাংকের নামানুসারে এই নামকরণ করা হয়।
সংজ্ঞা
প্লাংকের তাপমাত্রাকে নিন্মরূপে প্রকাশ করা যায়ঃ = ১.৪১৬৭৮৫(৭১) × ১০৩২ কেলভিন
য়া সিং ফা
য়া সিং ফার উপদেশ
যখন আহোম পূর্বপুরুষ খুনলুং এবং খুনলাই মৌঙ ফি (বর্তমান চীনৈর বাই-য়ুরা বসবাস করা স্থান) ছেড়ে মৌঙ রি (বর্তমান চিনের চিপ-চং-পান-না) নেমে এসেছিলেন তখন য়া-সিং-ফাই উপদেশ দিয়েছিলেন - ''তোমালোকে শাসন করিব গৈ মৌঙ ফির শাসক ফা-নুরো লেংডনক পাহরি নাযাবা তোমালোকর রাজ কারেংটো শিঙরী কাঠেরে সাজিবা এই কাঠেরেই কং লৌঙ (বরঢোল) সাজিবা আভিষেকর সময় চুম ফা রৌঙ চেং মৌঙক ডিঙিত ওলমাই লবা'' এইমত বলে চেং ফা বড় রাজকোঁয়র খুনলুঙকে চুম ফা রৌঙ চেং মৌঙকে লেংডন থেকে এনে দিয়েছিলেন যেটি বংশক্রমে চাওলুং চুকাফাই পান এবং এনে আসামে স্থাপন করেন।
প্লাংকের তাপমাত্রা
সংজ্ঞা
এখানে, বন্ধনি চিহ্নের মাঝের সংখ্যাটি ডানের দুই অঙ্কের আদর্শ বিচ্যুতি (standard error) নির্দেশ করে।
গুরুত্ব
বর্তমানে বিজ্ঞানের জানা আওতায়, প্লাংকে অন্যান্য ধ্রুবকের সাথে ১ পরিমাপের প্লাংক তাপমাত্রা মহাকর্ষের সহকারে কোয়ান্টাম তত্ত্বের মৌলিক সীমা বেধে দেয়। Tp এর সমান বা তার চেয়ে বেশি তাপমাত্রায় বিজ্ঞানের তত্ত্বগুলো অকার্যকর হয়ে যায়। কেননা, সেক্ষেত্রে, কোয়ান্টাম মহাকর্ষের আচরণ কি হবে তা আমাদের অজানা।
কামতাপুর স্বায়ত্তশাসিত পরিষদ
প্রশাসন
কামতাপুর স্বায়ত্তশাসিত পরিষদ ৩০ জন সদস্য নিয়ে গঠিত। এর মধ্যে ২৬ জন সদস্য সরাসরি নির্বাচিত হন এবং ৪ জন সদস্য রাজ্যপাল কর্তৃক মনোনীত হন।
২০২১ সালের জানুয়ারিতে আসাম রাজ্য সরকার জানিয়েছিল যে, নবগঠিত কামতাপুর স্বায়ত্তশাসিত পরিষদ, মরান স্বায়ত্তশাসিত পরিষদ, মটক স্বায়ত্তশাসিত পরিষদ এবং বড়ো কাছাড়ি কল্যাণ স্বায়ত্তশাসিত পরিষদের অন্তর্বর্তীকালীন কাউন্সিল গঠন করবে। ২০২১ সালের আসাম বিধানসভা নির্বাচনের আগে এই স্বায়ত্তশাসিত পরিষদগুলোর নির্বাচন সম্ভব না হওয়ায় সরকার কামতাপুর স্বায়ত্তশাসিত পরিষদের জন্য ৩০ জন, মরান স্বায়ত্তশাসিত পরিষদ ও মাতাক স্বায়ত্তশাসিত পরিষদের জন্য ২৫ জন এবং বড়ো কাছাড়ি কল্যাণ স্বায়ত্তশাসিত পরিষদের জন্য ৪০ জন সদস্যকে মনোনীত করে।
অখিল ভারতীয় আয়ুর্বিজ্ঞান সংস্থান, ভাটিণ্ডা
অখিল ভারতীয় আয়ুর্বিজ্ঞান সংস্থান ভাটিণ্ডা (এইমস ভাটিণ্ডা) হল একটি মেডিকেল কলেজ ও চিকিৎসা গবেষণার সরকারি বিশ্ববিদ্যালয়, যা ভারতের পাঞ্জাব রাজ্যের ভাটিণ্ডা শহরে অবস্থিত। অখিল ভারতীয় আয়ুর্বিজ্ঞান সংস্থান বা অল ইন্ডিয়া ইনস্টিটিউট অব মেডিক্যাল সায়েন্সসমূহের মধ্যে একটি হিসাবে, এটি স্বায়ত্তশাসিতভাবে স্বাস্থ্য ও পরিবার কল্যাণ মন্ত্রকের অধীনে কাজ করে। এইমস ভাটিণ্ডা প্রায় ১৭৭ একরের একটি বিশাল এলাকা জুড়ে বিস্তৃত এবং এটি সবুজ উদ্যান দ্বারা বেষ্টিত। এটি ২০১৯ সালে চালু হয়েছিল, এটি ২০১৯ সালে চালু হওয়া ছয়টি এইমস-এর মধ্যে একটি।
বিদ্যায়তন
বাবা ফরিদ ইউনিভার্সিটি অব হেলথ সায়েন্সেসের (বিএফইউএইচএস) ফরিদকোট বিদ্যায়তনে অস্থায়ী ভিত্তিতে এইমস ভাটিণ্ডার এমবিবিএস-এর প্রথম ব্যাচের পঠন-পাঠন শুরু হয়েছিল, কারণ ভাটিণ্ডা-ডাবওয়ালি সড়কের পাশে এইমস বিদ্যায়তনটি নির্মাণাধীন ছিল। ২০২০ সালের অক্টোবর মাস থেকে শিক্ষার্থীদের এইমস ভাটিণ্ডা বিদ্যায়তনে স্থানান্তরিত করা হয়েছিল এবং দ্বিতীয় ব্যাচটিও ২০২০ সালের ডিসেম্বর মাস থেকে নতুন বিদ্যায়তনেই পঠন-পাঠন শুরু করে।
আমাজন ইলাস্টিক কম্পিউট ক্লাউড
অপারেটিং সিস্টেম
২০০৬ সালের আগস্টে এটি চালু হওয়ার পরে, ইসি 2 পরিষেবাটি লিনাক্স এবং পরে সান মাইক্রোসিস্টেম্‌স -এর ওপেন সোলারিস এবং সোলারিস এক্সপ্রেস সম্প্রদায় সংস্করণ সরবরাহ করে।
অক্টোবর ২০০৮ এ এটি উইন্ডোজ সার্ভার ২০০৩ এবং উইন্ডোজ সার্ভার ২০০৮ অপারেটিং সিস্টেমগুলিকে উপলভ্য অপারেটিং সিস্টেমের তালিকায় যুক্ত করেছে।
২০১১ এর মার্চ মাসে নেটবিএসডি আমাজন মেশিন ইমেজ(AMI) উপলব্ধ হয় ।
ইলাস্টিক আইপি ঠিকানা
একটি ইসি২ ইন্সট্যান্সের ধ্রুব আইপি ঠিকানা। যখন একটি ইসি২ ইন্সট্যান্স বন্ধ অবস্থায় থাকে তখন তার পাবলিক আইপি ঠিকানা লুপ্ত হয় কিন্তু ইলাস্টিক  আইপি ঠিকানা বজায় থাকে।
ভিভিয়েন লেই
ভিভিয়েন লেই (৫ নভেম্বর ১৯১৩ – ৮ জুলাই ১৯৬৭; জন্ম: ভিভিয়ান মেরি হার্টলি  ) একজন ব্রিটিশ অভিনেত্রী ছিলেন। তিনি দুবার শ্রেষ্ঠ অভিনেত্রীর অস্কার জয়ী। ক্লিওপেট্রা চরিত্রে ও গন উইথ দ্য উইন্ড চলচ্চিত্রে অভিনয়ের জন্য তিনি খ্যাতি লাভ করেন।
বাচ্চা
যখন একটি মানব সন্তান তার মায়ের কাছ থেকে যখন জন্মগ্রহণ করে তখন সে মানব সন্তান বাচ্চা বা ইংরেজিতে বেবি নামে পরিচিত। একটি নতুন আগত বাচ্চাকে ১ থেকে ৩ মাস পর্যন্ত বাচ্চা বলে ডাকা হয়। তাদেরকে ৩ বছর পর্যন্ত শিশু বলে অবিহিত করা হয় এবং এটি ততক্ষণ পর্যন্ত অভিহিত করা হয় যতক্ষণ পর্যন্ত তাদের কে বিদ্যালয়ে ভর্তি করে না দেওয়া হয়।
বাচ্চা এমন একটি শব্দ যেখানে ছেলে কিংবা মেয়ে সন্তানের উল্লেখ নেই।ছেলে এবং মেয়ে উভয় সন্তানকেই তখন সমান দৃষ্টিতে দেখা হয়।
হৈসল সাহিত্য
হৈসল সাহিত্য হল অধুনা দক্ষিণ ভারত অঞ্চলে গড়ে ওঠা হৈসল সাম্রাজ্যে (১০২৫-১৩৪৩ খ্রিস্টাব্দ) কন্নড় ও সংস্কৃত ভাষায় রচিত সাহিত্যের বিশাল সম্ভার। দ্বিতীয় নৃপ কাম প্রতিষ্ঠিত এই সাম্রাজ্য রাজনৈতিক প্রাধান্য অর্জন করে রাজা বিষ্ণুবর্ধনের (১১০৮-১১৫২ খ্রিস্টাব্দ) রাজত্বকালে। ১৩১১ খ্রিস্টাব্দে খিলজি রাজবংশের আক্রমণকারীদের হাতে পরাস্ত হওয়ার পর ধীরে ধীরে এই সাম্রাজ্যের পতন ঘটে।
এই যুগের কন্নড় সাহিত্য ছিল জৈন ও বীরশৈব ধর্মবিশ্বাসের সামাজিক-ধর্মীয় বিশ্বাসের সঙ্গে সম্পর্কযুক্ত সাহিত্যের সমষ্টি, এছাড়া স্বল্প পরিমাণে বৈষ্ণব ধর্মের সঙ্গে সম্পর্কযুক্ত সাহিত্যও এই ধারার অন্তর্গত ছিল। কন্নড় ভাষায় প্রথম সুপরিচিত ব্রাহ্মণ লেখকেরা ছিলেন হৈসল রাজসভার সদস্য। রাজসভার সাহিত্যের অধিকাংশ কন্নড় ভাষায় রচিত হলেও বিশিষ্ট দার্শনিক মধ্ব রচিত দ্বৈত দর্শন-বিষয়ক বৈষ্ণব সাহিত্যের একটি গুরুত্বপূর্ণ অংশ রচিত হয় সংস্কৃত ভাষায়।
স্থানীয় ছন্দে কন্নড় সাহিত্য রচনা প্রথম জনপ্রিয় করে তোলেন সভাকবিরা। এই ছন্দগুলি ছিল ‘সাঙ্গত্য’ (বাদ্যযন্ত্র সহকারে গেয় রচনা), ‘ষট্পদী’ (ছয় চরণের কবিতা), ‘রাগালে’ (অমিত্রাক্ষর ছন্দে গীতিকবিতা) ও ‘ত্রিপদী’ (তিন চরণের কবিতা)। যদিও জৈন লেখকেরা গদ্য-পদ্য মিশ্রিত প্রথাগত ‘চম্পু’ ছন্দের ব্যবহার অব্যাহত রাখেন। শুধুমাত্র সভাকবিরাই নন, অভিজাত পুরুষ, সেনাধ্যক্ষ, মন্ত্রী, বিভিন্ন মঠের সঙ্গে যুক্ত সন্ন্যাসী ও সন্তেরাও এই যুগে কন্নড় সাহিত্যে গুরুত্বপূর্ণ অবদান রেখেছিলেন।